Diari Oficial de la Generalitat Valenciana


Sumari del DOGV 4914, del 30-12-2004 (2004/13023)

ORDRE de 22 de desembre de 2004 de la Conselleria d'Agricultura, Pesca i Alimentació, per la qual s'establixen les bases reguladores i la convocatòria, per a l'any 2005, de les subvencions a entitats, empreses i professionals, relacionats amb la producció i comercialització en el sector agrari, per la seua col·laboració amb la Sotssecretaria de la Conselleria d'Agricultura, Pesca i Alimentació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4914

Data del DOGV
:   30-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13372


Data del document
:   22-12-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * explotació agrària
    * suport econòmic
    * producció agrícola
    * ajuda pública
    * indústria agroalimentària
    * ajuda a l'agricultura
    * estadística agrària

ORDRE de 22 de desembre de 2004 de la Conselleria d'Agricultura, Pesca i Alimentació, per la qual s'establixen les bases reguladores i la convocatòria, per a l'any 2005, de les subvencions a entitats, empreses i professionals, relacionats amb la producció i comercialització en el sector agrari, per la seua col·laboració amb la Sotssecretaria de la Conselleria d'Agricultura, Pesca i Alimentació. [2004/13472]
  
L'Ordre de 12 de desembre de 2003, de la Conselleria d'Agricultura, Pesca i Alimentació, establia les normes per a la concessió de subvencions a entitats, empreses professionals i persones físiques, comerciants o empresaris agrícoles o mercantils, relacionats amb la producció i comercialització, per la seua col·laboració amb la Sotssecretaria de la Conselleria d'Agricultura, Pesca i Alimentació; tot això, tenint en compte els requisits establits en el Reglament del procediment per a la concessió de subvencions publiques, aprovat pel Reial Decret 2225/1993 de 17 de desembre.
  
D'altra banda, el Decret 118/2003 d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, que establix l'estructura orgànica de la Conselleria d'Agricultura, Pesca i Alimentació, ha determinat que les funcions estadístiques referides a les activitats del Departament s'exercisquen per la Sotssecretaria.
  
Per a l'elaboració de les anàlisis estadístiques en què es basen gran part de les directrius i decisions que adopta la Conselleria d'Agricultura, Pesca i Alimentació, fa falta disposar d'una àmplia informació de dades estadístiques (superfícies, produccions, preus, etc.), així com d'una informació actual i permanent de les situacions dels cultius, ramaderia, etc.
  
Per això, es considera oportú atorgar ajudes a aquelles entitats, empreses, professionals i qualsevol persona física, relacionats amb la producció i comercialització agrària, que col·laboren amb la Sotssecretaria de la Conselleria d'Agricultura, Pesca i Alimentació facilitant dades.
  
Resulta necessari adequar la normativa establida en l'Ordre de la Conselleria d'Agricultura, Pesca i Alimentació al que disposa la nova Llei 38/2003 de 17 de novembre, General de Subvencions.
  
De conformitat amb el que s'exposa i, fent ús de les facultats que tinc atribuïdes
  
ORDENE
  
Article 1. Objecte
  
La present ordre té com a objecte establir les bases reguladores i la convocatòria, per a l'any 2005, en règim de concurrència competitiva, de les subvencions a entitats, empreses, professionals i persones físiques, relacionats amb la producció i la comercialització en el sector agrari, que proporcionen dades estadístiques, comptables, de preus i de conjuntura sobre el sector agrari.
  
Article 2. Beneficiaris
  
Podran ser beneficiaris de les subvencions que es regulen en la present ordre les entitats o empreses legalment constituïdes, així com professionals i persones físiques relacionats amb la producció i comercialització agrària, amb coneixements, experiència i implantació en temes com ara preus i transaccions en mercats agraris i que acrediten capacitat i experiència en matèries com superfícies cultivades i aforament de collites, evolució dels cultius i altres estadístiques agràries.
  
Article 3. Quantia i límits
  
Les subvencions es concediran en quantia proporcional al volum i complexitat de les dades a subministrar i amb el límit màxim de 5.000 euros per any i concepte segons el tipus de dades subministrades d'acord amb els conceptes següents:
  
Concepte Màxim mensual
  
 per concepte
  
 subvencionable
  
Preus agraris Reglament KZO 9851/1996 1.000 euros
  
Altres preus agraris 1.000 euros
  
Aforaments cultius:
  
- Tècnics 2.200 euros
  
- Pràctics 1.600 euros
  
Seguiment estadístic 2.000 euros
  
Superfície i produccions 2.000 euros
  
Marc d'àrees 2.000 euros
  
Article 4. Sol·licituds
  
1. Les sol·licituds per a obtindre les subvencions amb especificació dels conceptes i períodes a què s'estén la col·laboració es dirigiran al conseller d'Agricultura, Pesca i Alimentació i, es formalitzaran en el model que figura en l'annex I esta ordre.
  
2. En el cas de sol·licitar per primera vegada l'esmentada subvenció pel concepte de preus agraris, s'adjuntarà a la sol·licitud una memòria amb: preus, posicions comercials, especificacions i, si és el cas, volums comercialitzats d'aquells productes en què desitja col·laborar. Per al cas específic de la informació de preus establida en el Reglament 2200/1996, que regula l'OCM de fruites i hortalisses s'adjuntarà un informe on es detallen els productes i varietats o tipus que es comercialitzen dels quals és mercat representatiu.
  
Per als altres conceptes subvencionables, s'adjuntarà a la sol·licitud la certificació acadèmica, relació de cursets de capacitació o experiència professional que capaciten el sol·licitant per a este tipus de col·laboració.
  
En el cas d'alfarrassadors (pràtics en aforament de cultius) nous, presentaran referències de haver treballat per a empreses en la matèria (aforament).
  
3. Així mateix, els sol·licitants hauran d'acreditar estar al corrent de les seues obligacions tributàries i amb la Seguretat Social de conformitat amb el que disposa l'Ordre de 30 de maig de 1996, de la Conselleria d'Economia i Hisenda sobre la forma d'acreditar pels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana.
  
Queden exonerades de l'esmentada obligació les línies de subvenció que se citen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades als efectes de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons esta resolució les exoneracions no s'aplicaran quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els trenta mil cinquanta euros amb seixanta-un cèntims (30.050,61).
  
4. Les sol·licituds es presentaran, al Registre General de la Conselleria d'Agricultura, Pesca i Alimentació o en qualsevol dels llocs previstos en l'article 38.4 de la Llei 30/1992 de 26 de novembre, de Règim Jurídic de les Administracions Publiques i del Procediment Administratiu Comú, segons els terminis detallats en l'annex II d'esta ordre en funció dels distints conceptes subvencionables.
  
Article 5. Instrucció
  
1. L'òrgan competent per a la instrucció del procediment de concessió de les subvencions serà la Sotssecretaria.
  
2. Esta Sotssecretaria realitzarà d'ofici totes les actuacions que estime necessàries per a la determinació, coneixement i comprovació de les dades en virtut de les quals es formularà la proposta de resolució. L'òrgan instructor tindrà facultat per a demanar tots els informes que estime necessaris per a resoldre, i podrà evacuar el tràmit d'audiència, quan siga necessari, de conformitat amb el que preveu l'article 84 de la Llei 30/1992 de 26 de novembre, de Règim Jurídic de les Administracions Publiques i del Procediment Administratiu Comú.
  
3. Les activitats d'instrucció comprendran:
  
a) Petició de tots els informes que s'estimen necessaris per a resoldre. A la vista de l'expedient, l'òrgan instructor emetrà un informe sobre el compliment dels requisits necessaris per a accedir a la subvenció.
  
b) Avaluació de les sol·licituds.
  
Article 6. Avaluació de les sol·licituds i proposta de resolució
  
1. L'avaluació de les sol·licituds es durà a terme per una Comissió de Valoració. Esta Comissió estarà presidida pel cap del Gabinet Tècnic i formaran part d'esta el cap del Servici d'Estudis Agraris i Comunitaris, el cap de la Secció d'Anàlisi Estadística i els tres caps de les Seccions d'Estudis i Estadística de les Direccions Territorials, i actuarà de secretari el tècnic de Gestió del Servici d'Estudis Agraris i Comunitaris. Este òrgan col·legiat es regirà pel que preveu el capítol II del Títol II de la Llei 30/1992 de 26 de novembre, de Règim Jurídic de les Administracions Publiques i del Procediment Administratiu Comú.
  
2. L'avaluació de les sol·licituds s'efectuarà conforme als criteris, formes i prioritats de valoració establits en esta ordre.
  
3. Una vegada avaluades les sol·licituds per la Comissió de Valoració, esta emetrà un informe on es concretarà el resultat de l'avaluació efectuada.
  
4. L'òrgan instructor, a la vista de l'expedient i de l'informe de la Comissió de Valoració, formularà la proposta de resolució, on s'expressarà el sol·licitant o la relació de sol·licitants per als quals es proposa la concessió de la subvenció, i la seua quantia, especificant la seua avaluació i els criteris de valoració seguits per a efectuar-la.
  
Article 7. Criteris de valoració de les sol·licituds
  
La valoració de les sol·licituds es realitzarà mitjançant l'aplicació dels criteris següents:
  
En el concepte de preus agraris:
  
a) Aportació pel sol·licitant de dades referides a productes agraris representatius de la zona geogràfica de la qual s'informa.
  
Per al cas específic de la informació de preus establida en el Reglament 2200/1996 que regula l'OCM de fruites i hortalisses : aportació pel solicitant de dades referides a volúms comercialitzat, confeccions i mercats.
  
El funcionari designat pel cap del Servici d'Estudis Agraris i Comunitaris verificarà els recursos humans i tècnics que al·lega disposar el sol·licitant per a complir els requisits de qualitat i transmissió de la informació.
  
Quan finalitze la campanya d'informació de cada producte, pel funcionari responsable de rebre i elaborar la informació d'estos últims preus, s'elaborarà un informe del resultat de les col·laboracions.
  
b) Resultat d'antecedents de col·laboracions en el subministrament a esta Conselleria de dades de contingut anàleg a aquells a què es referix la present ordre.
  
En els altres conceptes subvencionables:
  
a) Resultat d'antecedents de col·laboracions en el subministrament a esta conselleria de dades de contingut anàleg a aquelles a què es referix la present ordre. Haver realitzat el mateix treball amb anterioritat.
  
b) Realitzar la seua activitat profesional en la comarca.
  
Article 8. Resolució
  
1. Les subvencions regulades en la present ordre seran atorgades pel conseller d'Agricultura, Pesca i Alimentació.
  
2. La resolució serà motivada, i expressarà el sol·licitant o la relació de sol·licitants a qui es concedix la subvenció, i la quantia concedida, amb expressió del programa i crèdit pressupostari a què s'imputa, fent constar expressament que queden desestimades les restants sol·licituds.
  
3. El termini màxim per a la notificació de la resolució del procediment serà de 3 mesos, comptats a partir de la data de finalització del termini de presentació de sol·licituds de cada concepte subvencionable.
  
4. La resolució del procediment es notificarà als interessats i/o se publicarà un extracte del seu contingut en el Diari Oficial de la Generalitat Valenciana, d'acord amb el que es preveu en els articles 58 i 59 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, on s'indicarà el lloc on es troba el tauler d'anuncis on serà exposat, el seu contingut íntegre, i termini durant el qual esta exposició pública tindrà lloc.
  
Si la quantia de la subvenció concedida, individualment considerada, és inferior a 3.000 euros no serà necessària la publicació en el Diari Oficial de la Generalitat Valenciana. En este supòsit la publicació del contingut íntegre de la resolució es realitzarà en el tauler d'anuncis de la Conselleria d'Agricultura, Pesca i Alimentació, durant un termini no inferior a quinze dies.
  
Article 9. Recursos
  
La resolució a què es referix l'article anterior posa fi a la via administrativa. Contra esta resolució es podrà interposar, amb caràcter previ i potestatiu, recurs de reposició, davant del conseller d'Agricultura, Pesca i Alimentació en el termini d'un mes, comptat a partir del dia següent al de la notificació o publicació, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, d'acord amb el que es preveu en els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú. En cap cas podran ser simultànies ambdós vies impugnatives.
  
Article 10. Exercici al qual es referixen les dades
  
Les subvencions a concedir en un any determinat, per la informació de dades estadístiques i de preus agraris, ho seran per les dades corresponents a eixe any.
  
Article 11. Aplicació pressupostària
  
Les subvencions es concediran a càrrec de l'aplicació pressupostària 69.90.29.949.34.6, línia 3302, dels pressupostos generals de la Generalitat Valenciana per a l'any 2005.
  
L'import global màxim, per a l'any 2005, sobre la base del projecte de llei de pressupostos per a eixe exercici remés pel Govern Valencià a les Corts, serà de 390.000 euros i la seua distribució en els distints conceptes es conté en l'annex II.
  
Segons disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les subvencions estarà condicionada a l'existència, en els pressupostos de l'any 2005, de crèdit adequat i suficient per a això.
  
Així mateix, segons la mencionada ordre, tots els actes dictats s'entendran condicionats que, al dictar la resolució de concessió, subsistisquen les mateixes circumstàncies de fet i de dret existents en el moment en què van ser produïts aquells actes.
  
Article 12. Quantia i límits
  
Les subvencions es concediran en quantia proporcional al volum i complexitat de les dades a subministrar. No obstant, s'establix el límit màxim de 5.000 euros en la quantitat a percebre per any i concepte, segons el tipus de dades subministrades, segons s'establix en l'annex II.
  
Article 13. Pagament
  
El pagament de la subvenció es realitzarà prèvia certificació de l'administració, la qual verificarà que el beneficiari ha realitzat l'activitat per a la qual se li va concedir la subvenció, i després de comprovar que les informacions rebudes es corresponen amb el contingut, el temps i la forma establits, és a dir, l'abonament està condicionat a la recepció, de conformitat, per la conselleria, de les dades subministrades.
  
Article 14. Control i reintegrament de quantitats
  
El control del compliment de l'objecte, condicions i finalitat de la subvenció, s'efectuarà de conformitat amb el que disposa el títol III de la Llei 38/2003 de 17 de novembre, General de Subvencions.
  
En el cas que siga necessari reintegrar les quantitats rebudes en concepte de subvenció, se seguirà el procediment establit en el títol II de la llei esmentada en el paràgraf anterior.
  
Article 15. Secret estadístic
  
La informació estadística i comptable subministrada tindrà el caràcter de secret estadístic i estarà sotmesa a allò que es preceptua respecte d'això en la Llei 12/1989 de 9 de maig, de la Funció Estadística Pública i en la Llei, de la Generalitat Valenciana d'Estadística de la Comunitat Valenciana, de 7 de juny de 1990.
  
Les dades estadístiques subministrades per les entitats col·laboradores no podran publicar-se ni facilitar-se més que en forma numèrica, sense referència alguna de caràcter individual.
  
Disposició addicional
  
Normativa aplicable
  
En tot allò no previst en la present ordre, s'aplicarà allò que s'ha preceptuat en la Llei 38/2003 de 17 de novembre, General de Subvencions, així com en el Reglament del procediment per a la concessió de subvencions públiques, aprovat pel Reial Decret 2225/1993 de 17 de desembre, en tant que no s'opose al que establix la llei abans citada.
  
DISPOSICIONS FINALS
  
Primera
  
S'autoritza la Sotssecretaria de la Conselleria d'Agricultura, Pesca i Alimentació, a establir les normes necessàries per al millor compliment de la present ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 22 de desembre de 2004
  
El conseller d'Agricultura, Pesca i Alimentació,